Selgrootut käitumist suhtumises valitsusse näitasid viimasel nädalal hoopis Rahvaliidu liikmed, kes eelmisel nädalal jagasid juba ministrikohti lootuses, et sotsiaaldemokraadid sunnitakse valitsusest lahkuma ja asendatakse rahvaliitlastega. Lootus valitsusse pääseda oli ka põhjuseks, mis Rahvaliit nii pikalt venitas Keskerakonna algatatud umbusaldusega ühinemisega.  Täna umbusaldasid rahvaliitlased sedasama peaminister Andrus Ansipit, kelle valitsusega nad olid valmis üleöö ühinema hoolimata Reformierakonna väidetavast rahvavaenulikust poliitikast, mille krooniks Rahvaliidu jaoks on ettepanek müüa riigieelarve tasakaalustamiseks reformimata metsamaad.